ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

УПРAВA ЈП ЕПС

Улица царице Милице број 2

Број: 12.01.-20788/15-15

Београд, 26.08.2015. године

[www.eps.rs](http://www.eps.rs/)

**Предмет: измена и допуна конкурсне документације број 1**. у складу са чланом 63. став 1. Закона о јавним набавкама („Службени гласник Републике Србије“, број 124/12,14/15 и 68/15) а по основу члана 88. Закона о изменама и допунама Закона о јавним набавкама („Сл. гласник РС“ број 68/15) у отвореном поступку јавне набавке услуге „Пројекат ТЕ Костолац Б3: Археолошка истраживања локације ТЕ Костолац Б3“, ЈН број JN/1000/0436/2015, за коју је Позив за подношење понуда објављен на Порталу јавних набавки дана 06.08.2015. године

**Конкурсна документација у предметном поступку јавне набавке се мења на следећи начин:**

***1****. У Одељку 5.16. Конкурсне документације – ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА,*у делу који се односи на средства финансијског обезбеђења које треба доставити за добро извршење посла, мења се део: “Приликом закључења уговора треба доставити“ и гласи:

**„Приликом закључења уговора треба доставити:**

* Банкарску гаранцију за добро извршење посла

Изабрани понуђач је дужан да у року од 10 (десет) дана од закључења уговора, Наручиоцу достави неопозиву, безусловну (без права на приговор) и на први позив наплативу банкарску гаранцију за добро извршење посла у износу од 10% вредности уговора, без ПДВ.

Ако предмет јавне набавке није истоврсан предмету за коју је понуђач добио негативну референцу, наручилац ће захтевати додатно обезбеђење испуњење уговорних обавеза. У том случају банкарска гаранција за добро извршење посла износи 15% вредности уговора без ПДВ.

Банкарска гаранција за добро извршење посла мора трајати најмање 60 (шездесет) дана дуже од уговореног рока извршења посла, с тим да евентуални продужетак уговореног рока извршења посла има за последицу и продужење рока важења банкарске гаранције за исти број дана.

Наручилац ће уновчити дату банкарску гаранцију за добро извршење посла у случају да изабрани понуђач не буде извршавао своје уговорне обавезе у роковима и на начин предвиђен уговором.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Спољнотрговинске арбитраже при Привредној комори Србије са местом арбитраже у Београду, уз примену њеног Правилника и процесног и материјалног права Републике Србије.

Ако понуђач подноси банкарску гаранцију стране банке, та банка мора имати најмање додељен кредитни рејтинг коме одговара ниво кредитног квалитета 3 (инвестициони ранг).

или

* Бланко соло меницу за добро извршење посла за понуђаче - кориснике буџетских средстава, чији се рачуни воде (за буџетска средства и за сопствене приходе) код Министарства финансија - Управа за трезор и којима се у складу са законским и подзаконским актима не издаје банкарска гаранција као средство финансијског обезбеђења.

1. Бланко соло меница за добро извршење посла мора бити:

* издата са клаузулом „без протеста“, наплатива на први позив;
* потписана од стране законског заступника или лица по овлашћењу законског заступника, на начин који прописује Закон о меници ("Сл. лист ФНРЈ" бр. 104/46, "Сл. лист СФРЈ" бр. 16/65, 54/70 и 57/89 и "Сл. лист СРЈ" бр. 46/96 и „Сл. лист СЦГ“ број 01/03);
* евидентирана у Регистру меница и овлашћења кога води Народна банка Србије у складу са Одлуком о ближим условима, садржини и начину вођења регистра меница и овлашћења („Сл. гласник РС“ бр. 56/11);

2.менично писмо-овлашћење које мора бити издато на основу Закона о меници и тачке 1, 2 и 6 „Одлуке о облику садржини и начину коришћења јединствених инструмената платног промета“, и то коришћењем Обрасца меничног писма-овлашћења који је дат у прилогу ове Конкурсне документације и чини њен саставни део; Менично писмо мора да буде неопозиво и безусловно овлашћење којим наручиоца овлашћује да може, без протеста, приговора и трошкова попунити и наплатити меницу на износ од 10% вредности уговора без ПДВ, са роком важења 30 дана дужим од уговореног рока извршења посла, с тим да евентуални продужетак уговореног рока извршења посла има за последицу и продужење рока важења менице и меничног овлашћења за исти број дана.

3.оверену копију (од стране пословне банке) на дан издавања менице и меничног овлашћења важећег картона депонованих потписа овлашћених лица за располагање новчаним средствима са рачуна Понуђача код те пословне банке;

4.копију ОП обрасца (Оверени потписи лица овлашћених за заступање);

5.овлашћење којим законски заступник овлашћује лица за потписивање менице и меничног овлашћења за конкретан посао, у случају да меницу и менично овлашћење не потписује законски заступник понуђача и

6.оверен Захтев за регистрацију менице од стране пословне банке која је извршила регистрацију менице у Регистру меница и овлашћења код Народне банке Србије с тим да: у делу „Основ издавања и износ из основа/валута“ треба ОБАВЕЗНО навести

* у колони „Основ издавања менице“ мора се навести: учешће у јавној набавци „Електропривреде Србије“ Београд, ЈН број JN/1000/0436/2015, као и износ из основа, а све у складу са Одлуком о ближим условима, садржини и начину вођења Регистра меница и овлашћења („Службени гласник Републике Србије“ број 56/11).
* у колони „Износ" треба ОБАВЕЗНО навести да је меница бланко;
* у колони „Валута“ треба ОБАВЕЗНО навести валуту на коју се меница издаје.

Наведену Меницу понуђач предаје приликом закључења уговора, а најкасније у року од 8 (осам) дана од дана закључења уговора.

У случају да у току важења уговора понуђач не изврши уговорене обавезе, а Наручилац рекламира количину и квалитет услуга или понуђач прекорачи рок извршења у складу са закљученим уговором, Наручилац може да наплати средство финансијског обезбеђења по основу доброг извршења посла и да једнострано раскине уговор.“

**2.** *У прилогу ове измене налазе се измењени и пречишћени текст обрасца 9* - Модел уговора, са новим обрасцем за добро извршење посла: Образац 8.а -Менично писмо – овлашћење за корисника бланко соло менице.

**ОБРАЗАЦ 9 - МОДЕЛ УГОВОРА**

**УГОВОР**

|  |  |
| --- | --- |
| УГОВОРНЕ СТРАНЕ: | **1) Јавно предузеће "Електропривреда Србије", Београд, Царице Милице 2,** ПИБ 103920327, Матични број 20053658, текући рачун 160-700-13 Banka Intesa а.д Београд, које заступа законски заступник Александар Обрадовић, директор (у даљем тексту: **Наручилац**) и |
|  | 1. **\_\_\_\_\_\_\_\_\_\_\_\_\_\_**, Матични број \_\_\_\_\_\_\_\_\_\_\_\_, Текући рачун \_\_\_\_\_\_\_\_\_\_, Банка\_\_\_\_кога заступа законски заступник \_\_\_\_\_\_\_\_\_\_ (у даљем тексту: **Извршилац**). |

(у даљем тексту заједно: уговорне стране)

закључиле су у Београду, дана \_\_\_\_\_\_\_\_\_\_\_.2015. године

**УГОВОР**

**О ЈАВНОЈ НАБАВЦИ УСЛУГА**

**„Пројекат ТЕ Костолац Б3: Археолошка истраживања локације ТЕ Костолац Б3“**

Уговорне стране сагласно констатују:

* да је Наручилац спровео отворени поступак, у складу са чланом 32. Закона о јавним набавкама (“Сллужбени гласник Републике Србије“, број 124/15 и 14/15) за јавну набавкууслуге „Пројекат ТЕ Костолац Б3: Археолошка истраживања локације ТЕ Костолац Б3“**,** за период до три године (2015. 2016. и 2017. година), према Конкурсној документацији ЈН број **JN/1000/0436/2015** (у даљем тексту: Конкурсна документација), која је саставни део овог уговора (Прилог 1 овог уговора);
* да је Позив за подношење понуда са Конкурсном документацијом у вези предметне јавне набавке објављен на Порталу јавних набавки и Интернет страници Наручиоца дана 06.08.2015. године;
* да је Понуда Извршиоца у отвореном поступку, која је заведена у ЈП ЕПС под бројем \_\_\_\_\_\_\_\_ од \_\_\_\_\_.2015. године, у складу са захтевима и условима утврђеним Позивом за подношење понуда и Конкурсном документацијом за обављање предметне услуге, за потребе Јавног предузећа „Електропривреда Србије“, за период до три године (2015. 2016. и 2017. година), која је саставни део овог уговора (Прилог 2 овог уговора);
* да је Наручилац у складу са чланом 108. Закона о јавним набавкама, донео Одлуку о додели уговора\_\_\_\_\_\_\_\_\_\_, којом је Понуду Извршиоца изабрао као најповољнију за реализацију услуге „Пројекат ТЕ Костолац Б3: Археолошка истраживања локације ТЕ Костолац Б3“**,** ЈН бр. **JN/1000/0436/2015**;
* да Наручилац закључује овај уговор у своје име и за свој рачун.

**Предмет уговора**

**Члан 1.**

Извршилац се обавезује да за потребе Наручиоца за јавну набавкууслуге „Пројекат ТЕ Костолац Б3: Археолошка истраживања локације ТЕ Костолац Б3, према Конкурсној документацији за ЈН **JN/1000/0436/2015** (Прилог 1) изврши све уговорене услуге у уговореном року, у свему према захтеву Наручиоца из Конкурсне документације, Понуди Извршиоца из Прилога 2, Опису и врсти услуга из Спецификације истраживања које су детаљно наведене у Прилогу 3, који чине саставни део овог уговора, а Наручилац се обавезује да плати уговорену вредност за извршене услуге Извршиоцу, у периоду до три године *(*2015. 2016. и 2017. година)*.*

**Уговорена вредност**

**Члан 2.**

Укупна вредност услуга из члана 1. овог уговора, износи \_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_) динара.

На вредност из става 1. овог члана, обрачунава се порез на додату вредност у складу са релевантном законском регулативом.

У цену су урачунати сви трошкови везани за реализацију уговорених услуга.

Цена је фиксна тј. не може се мењати за све време извршења предметне услуге.

**Начин плаћања**

**Члан 3.**

Наручилац ће уговорену вредност из члана 2. овог уговора, плаћати Извршиоцу сукцесивно по месецима, у зависности од извршења уговорених услуга у једном месецу, у року до 45 (четрдесетпет) дана од дана пријема исправне фактуре, издате на основу прихваћених и одобрених месечних извештаја.

Извршилац доставља Наручиоцу месечни извештај о реализованим услугама извршеним у претходном месецу. Наручилац има право да након пријема месечног извештаја достави примедбе у писаном облику Извршиоцу или достављени Коначни извештај прихвати и одобри у писаном облику.

Месечни извештај садржи: преглед активности извршених у датом месецу и докумената, оквирни преглед преосталих активности до краја извршења Уговора

Извршилац доставља Наручиоцу фактуру за део услуге који је реализовао по прихваћеном месечном извештају најкасније до осмог дана у месецу за претходни месец.

Након реализације свих услуга утврђених Уговором Извршилац доставља Наручиоцу Коначни извештај.

Наручилац има право да након пријема Коначног извештаја достави примедбе у писаном облику о реализацији свих активности, на исти Извршиоцу или достављени Коначни извештај прихвати и одобри у писаном облику.

Плаћање се врши у динарима на основу исправне фактуре која у прилогу садржи оверени извештај о извршеним услугама од стране овлашћеног представника Наручиоца, у року до 45 дана од дана пријема рачуна.

**Члан 4.**

Наручилац се обавезује да Извршиоцу врши исплату цене услуга, у складу са извршеним активностима из Прилога 3 овог уговора, у роковима утврђеним у члану 5. овог уговора.

Све исплате по основу овог уговора биће извршене на рачун: \_\_\_\_\_\_\_\_\_\_\_\_\_\_\_

**Рок извршења услуга**

**Члан 5.**

Овај уговор производи правно дејство даном потписивања уговорних страна и закључује се на период до три године (2015. 2016. и 2017. годину).

Извршилац ће услуге из члана 1. овог уговора, реализовати по месецима, у складу са месецима наведеним у Техничкој спецификацији истраживања (Прилог 3 овог уговора).

**Место извршења услуге**

**Члан 6.**

Место пружања услуга је локација будућих објеката везаних за изградњу Блока Б3 ТЕ „Костолац Б“, укупне површине 1,5 ha у току 2015. године и 1,0 ha у току 2016. и 2017. године, на локалитетима: Носак, Више гробља, Пристаниште и Рит.

**Остале обавезе пружаоца услуге**

**Члан 7.**

Извршилац је дужан да обезбеди довољан број извршилаца из Прилога 4 овог уговора, који ће пружати услуге из члана 1. овог уговора, у складу са:

* Решењем Министарства културе и информисања број 633-00-10/2015-02 од 16.04.2015. године, којим је регулисано да Извршилац може да настави са заштитом археолошких истраживања у 2015. години (Прилог 7);
* накнадно достављеним решењима Министарства културе и информисања за 2016. годину (пре истека рока важења дозволе за 2015.), као и за 2017. годину (пре истека рока важења дозволе за 2016.), у складу са законским прописима, нормативима и стандардима за ову врсту посла.

У случају да Извршилац (за време трајања овог уговора) мора да повуче или замени било ког извршиоца услуга из става 1. овог члана, све трошкове који настану таквом заменом сноси Извршилац (са истом квалификацијом-звањем, врстом и степеном стручне спреме), по претходно добијеној писаној сагласности наручиоца, без закључења анекса уговора.

Извршилац је дужан да:

* обезбеди опрему и алате неопходне за благовремено и квалитетно извршење предметне услуге;
* уговорене услуге реализује у свему сагласно законским прописима, нормативима и стандардима за ту врсту услуга;
* о сопственом трошку осигура ангажовано људство и средстава рада од основног ризика за сво време извршења уговорених услуга;
* обезбеди примену мера безбедности и здравља на раду и мера противпожарне заштите за сва ангажована лица, као и да их адекватно опреми у циљу извршења ових мера;
* поштује уговорене рокове извршења услуга и налоге овлашћеног лица Наручиоца, за праћење реализације уговора из члана 3. став 4. овог уговора

**Члан 8.**

Извршилац је дужан да све послове које обавља у циљу реализације овог уговора, обавља поштујући прописе и ратификоване међународне конвенције о безбедности и здрављу на раду у Републици Србији.

Извршилац је дужан да поштује и акте које донесе Наручилaц, односно Уговорне стране закључе из области безбедности и здравља на раду у складу са прописима, ради реализације овог уговора.

Извршилац је одговоран за предузимање свих мера безбедности и здравља на раду, које je полазећи од специфичности послова које су предмет овог уговора, технологије рада и стеченог искуствa, неопходно спровести како би се заштитили запослени код Извршиоца, трећа лица и имовина.

У случају било каквог кршења обавезе наведене у ст. 1., 2. и 3. овог члана Наручилац може раскинути овај уговор.

**Члан 9.**

Извођач радова је обавезан да са Наручиоцем закључи Прилог о Безбедности и здрављу на раду пре увођења у посао и почетка извођења радова који су предмет овог Уговора, према садржини као у Конкурсној документацији.

Прилог из претходног става је саставни део Уговора као Прилог бр. 6.

**Члан 10.**

Извршилац је дужан да колективно осигура своје запослене у случају повреде на раду, професионалних обољења и обољења у вези са радом.

**Члан 11.**

Извршилац је дужан да Наручиоцу и/или његовим запосленима надокнади штету која је настала због непридржавања прописаних мера безбедности и здравља на раду од стране Извршиоца, односно његових запослених, као и других лица које ангажовао Извршилац, ради обављања послова који су предмет овог уговора.

Под штетом, у смислу става 1. овог члана, подразумева се нематеријална штета настала услед смрти или повреде запосленог код Наручиоца, штета настала на имовини Наручиоца, као и сви други трошкови и накнаде које је имао Наручилац ради отклањања последица настале штете.

**Члан 12.**

Извршилац је дужан да, у складу са законом, обустави послове на радном месту уколико је забрану рада на радном месту или забрану употребе средства за рад издало лице одређено, у складу са прописима, од стране Наручиоца да спроводи контролу примене превентивних мера за безбедан и здрав рад, док се не отклоне његове примедбе у вези са повредом безбедности и здравља на раду.

Извршилац нема право на накнаду трошкова насталих због оправданог обустављања послова на начин утврђен у ставу 1. овог члана, нити може продужити рок за извршење послова, због тога што су послови обустављени од стране лица одређеног, у складу са прописима, од стране Наручиоца за спровођење контроле примене превентивних мера за безбедан и здрав рад.

**Виша сила**

**Члан 13.**

У случају више силе – непредвиђених догађаја ван контроле Уговорних страна, који спречавају било коју Уговорну страну да изврши своје обавезе по овом уговору – извршавање уговорених обавеза ће се прекинути у оној мери у којој је Уговорна страна погођена таквим догађајем и за време за које траје немогућност извршења уговорних обавеза услед наступања непредвиђених догађаја, под условом да је друга Уговорна страна обавештена, у року од три радна дана о наступању више силе.

У случају наступања више силе, уговорне стране могу уговорити продужење рока извршења уговорених услуга за оно време за које је настало кашњење у извршавању уговорних обавеза, проузроковано вишом силом.

У случају из става 2. овог члана Уговора Наручилац ће поступати у складу са чланом 115. Закона о јавним набавкама.

Свака Уговорна страна сноси своје трошкове, који настану у периоду трајања више силе, односно за период мировања уговора услед дејства више силе, за који се продужава рок важења Уговора.

Уколико виша сила траје дуже од 15 дана, било која Уговорна страна може да раскине овај уговор у року од 15 дана, уз доставу писаног обавештења другој Уговорној страни о намери да раскине Уговор.

**Средства финансијског обезбеђења**

**Члан 14.**

Извршилац је дужан да у тренутку закључења Уговора, а најкасније у року десет радних дана од дана закључења Уговора, као одложни услов из члана 74. став 2. Закона о облигационим односима, преда Наручиоцу неопозиву, безусловну (без права на приговор) и на први позив наплативу:

* Банкарску гаранцију за добро извршење посла у износу од 10% вредности уговора из члана 2. став 1. Уговора, без ПДВ. Банкарска гаранција за добро извршење посла мора трајати најмање 60 (шездесет) дана дуже од уговореног рока извршења посла, с тим да евентуални продужетак уговореног рока извршења посла има за последицу и продужење рока важења банкарске гаранције за исти број дана. Наручилац ће уновчити дату банкарску гаранцију за добро извршење посла у случају да Извршилац не извршава своје уговорне обавезе у роковима и на начин предвиђен уговором.У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије. У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Спољнотрговинске арбитраже при Привредној комори Србије са местом арбитраже у Београду, уз примену њеног Правилника и процесног и материјалног права Републике Србије. Ако Извршилац, достави банкарску гаранцију стране банке, та банка мора имати најмање додељен кредитни рејтинг коме одговара ниво кредитног квалитета 3 (инвестициони ранг).

*или*

* бланко соло меницу, потписану од стране законског заступника са меничним овлашћењем, фотокопијом важећег картона депонованих потписа, оверен код пословне банке на дан издавања менице и меничног овлашћења и потврдом о регистрацији менице у Регистру меница и овлашћења Народне банке Србије [напомена: могућност ако је Пружалац услуге домаћи]) за добро извршење посла у износу од \_\_\_\_\_\_\_\_\_\_\_\_\_\_\_\_\_\_ \_\_\_\_\_\_(RSD/EUR, [напомена: уписати динара или евра], (*за понуђаче - кориснике буџетских средстава, чији се рачуни воде (за буџетска средства и за сопствене приходе) код Министарства финансија - Управа за трезор и којима се у складу са законским и подзаконским актима не издаје банкарска гаранција као средство финансијског обезбеђења)*

Уговорне стране су сагласне, да Наручилац може, без било какве претходне сагласности Извршиоца, поднети на наплату средство финансијског обезбеђења из става 1. овог члана, у било ком од случајева неизвршења и/или неблаговременог извршења и/или делимичног неизвршења и/или неквалитетног извршења било које од уговорених обавеза Извршиоца.

Ако се за време трајања Уговора промене рокови за извршење уговорених услуга у складу са чланом 14. Уговора, важност датог средства финансијског обезбеђења из става 1. овог члана мора се продужити за исти број дана.“

**Уговорна казна**

**Члан 15.**

У случају да дође до прекорачења рока из члана 6. овог уговора кривицом Извршиоца исти је обавезан да плати пенале од 0,2% дневно за сваки започети дан кашњења, а највише до 10% укупно уговорене вредности из члана 2. став 1. овог уговора без ПДВ.

Плаћање накнаде за кашњење - пенала у складу са претходним ставом доспева у року од 10 (десет) радних дана од дана достављања Извршиоцу писаног обавештења Наручиоца о висини накнаде.

**Остале одредбе**

**Члан 16.**

Неважење било које одредбе овог уговора неће имати утицаја на важење осталих одредби уговора, уколико битно не утиче на реализацију овог уговора.

**Члан 17.**

Сви неспоразуми који настану из овог уговора и поводом њега Уговорне стране ће решити споразумно, а уколико у томе не успеју Уговорне стране су сагласне да сваки спор настао из овог уговора буде коначно решен од стране стварно надлежног суда у Београду.

**Члан 18.**

У случају спора примењује се материјално и процесно право Републике Србије..

Сва кореспонденција и рачуни између уговорних страна обавља се на српском језику, у писaнoj фoрми, уз обавезу личне доставе или прeпoручeнoм поштом (курирске службе, ДХЛ; Федекс и сл), на следеће адресе:

Наручилац: Јавно предузеће „Електропривреда Србије“

Адреса: Улица царице Милице 2, Београд

Извршилац:

Адреса:

Овлашћени представници за праћење реализације услуга из члана 1. овог уговора су:

- за Наручиоца:

- за Извршиоца : \_\_\_\_\_\_\_\_\_\_\_\_\_\_\_\_\_

**Члан 19.**

На односе Уговорних страна, који нису уређени овим уговором, примењују се одговарајуће одредбе Закона о облигационим односима и других закона, подзаконских аката, стандарда и техничких норматива Републике Србије, примењивих с обзиром на предмет овог уговора.

**Члан 20.**

Овај уговор се сматра закљученим, под одложним условом, када га потпишу законски заступници Уговорних страна, а ступа на правну снагу када Извршилац испуни одложни услов и достави у уговореном року средство финансијског обезбеђења за добро извршење посла из члана 14. овог уговора, у супротном, овај уговор ће се сматрати раскинутим кривицом Извршиоца, у року од 8 дана од дана пријема обавештења о раскиду уговора, код Извршиоца.

**Члан 21.**

Саставни део овог уговора су:

Прилог број 1 Конкурсна документација и Понуда;

Прилог број 2 Понуда

Прилог број 3 Опис и врста услуге;

Прилог број 4 Квалификациона структура извршилаца који ће бити ангажовани у извршењу услуга;

Прилог број 5 Структура цене;

Прилог број 6 Прилог о безбедности и здрављу на раду;

Прилог 7 Решење Министарства културе број 633-00-2015-02 од 16.04.2015.

**Члан 22.**

Овај уговор се може изменити само писаним анексом, у складу са законом и дугим подзакоским актима, потписаним од стране овлашћених лица уговорних страна.

**Члан 23.**

Овај уговор се закључује у 6 (шест) примерака. Свака Уговорна страна задржава по 3 (три) примерка Уговора.

|  |  |  |
| --- | --- | --- |
| НАРУЧИЛАЦ |  | ИЗВРШИЛАЦ |
|  | М.П. |  |
|  |  |  |

**Образац 8.а**

**(напомена: не доставља се у понуди)**

Нa oснoву oдрeдби Зaкoнa o мeници (Сл. лист ФНРJ бр. 104/46 и 18/58; Сл. лист СФРJ бр. 16/65, 54/70 и 57/89; Сл. лист СРJ бр. 46/96 Сл. лист СЦГ бр. 01/03 Уст. повеља) и Зaкoнa o плaтнoм прoмeту (Сл. лист СРЈ бр. 03/02 и 05/03, Сл. гл. РС бр. 43/04, 62/06, 111/09 др. закон и 31/11) и тачке 1., 2. и 6. Одлуке о облику садржини и начину коришћења јединствених инструмената платног промета

ДУЖНИК: …………………………………………………………………………………………………….

(назив и седиште Понуђача)

МАТИЧНИ БРОЈ ДУЖНИКА (Понуђача): ...............................................................................

ТЕКУЋИ РАЧУН ДУЖНИКА (Понуђача): ...............................................................................

ПИБ ДУЖНИКА(Понуђача): .....................................................................................................

И З Д А Ј Е Д А Н А ...........................ГОДИНЕ

**МЕНИЧНО ПИСМО – ОВЛАШЋЕЊЕ ЗА КОРИСНИКА БЛАНКО СОЛО МЕНИЦЕ**

КОРИСНИК - ПОВЕРИЛАЦ:Јавно предузеће „Електроприведа Србије“ Царице Милице број 2, 11000 Београд, Матични број 20053658, ПИБ 103920327, бр. Тек. рачуна: 160-700-13 Banka Intesa,

Предајемо вам 1 (једну) потписану и оверену, бланко соло меницу, серијски бр.\_\_\_\_\_\_\_\_\_\_\_\_\_\_\_\_\_ *(уписати серијски број)* као средство финансијског обезбеђења и овлашћујемо Јавно предузеће „Електроприведа Србије“ Царице Милице број 2, Београд, као Повериоца, да предату меницу може попунити до максималног износа од \_\_\_\_\_\_\_\_\_\_\_\_\_\_\_\_\_ динара, (и словима \_\_\_\_\_\_\_\_\_\_\_\_\_\_\_\_\_\_\_динара), по Уговору о \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (навести предмет уговора), бр.\_\_\_\_\_ од \_\_\_\_\_\_\_(заведен код Корисника - Повериоца) и бр.\_\_\_\_\_\_\_ од \_\_\_\_\_\_\_\_\_(заведен код дужника) као средство финансијског обезбеђења за добро извршења посла у вредностиод 10% уговорене вредностиуслуга уколико \_\_\_\_\_\_\_\_\_\_\_\_\_\_\_\_\_\_\_\_\_\_\_(назив дужника), као дужник не изврши уговорене обавезе у уговореном року, за ЈН број JN/1000/0436/2015.

Издата Бланко соло меница серијски број *(уписати серијски бро*ј) може се поднети на наплату у року доспећа утврђеном Уговором бр. \_\_\_\_\_\_\_\_\_\_\_ од \_\_\_\_\_\_\_\_\_ године (заведен код Корисника-Повериоца) и бр. \_\_\_\_\_\_\_\_\_\_\_\_\_ од \_\_\_\_\_ године (заведен код дужника) т.ј. најкасније до истека рока од 60 (шездесет) дана од уговореног рока (реализованих услуга) с тим да евентуални продужетак рока завршетка реализације услуга има за последицу и продужење рока важења менице и меничног овлашћења, за исти број дана за који ће бити продужен и рок за завршетак услуга.

Овлашћујемо безусловно и нeопозиво Јавно предузеће „Електропривреда Србије“ Београд, као Повериоца да у складу са горе наведеним условом, изврши наплату доспелих хартија од вредности бланко соло менице, без протеста и трошкова. вансудски ИНИЦИРА наплату - издавањем налога за наплату на терет текућег рачуна Дужника бр. \_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_ Банке, а у корист текућег рачуна Повериоца бр. 160-700-13 Banka Intesa.

Меница је важећа и у случају да у току трајања реализације наведеног уговора дође до: промена овлашћених за заступање правног лица, промена лица овлашћених за располагање средствима са рачуна Дужника, промена печата, статусних промена код Дужника, оснивања нових правних субјеката од стране Дужника и других промена од значаја за правни промет.

Дужник се одриче права на повлачење овог овлашћења, на стављање приговора на задужење и на сторнирање задужења по овом основу за наплату.

Меница је потписана од стране законског заступника / овлашћеног лица за заступање Дужника \_\_\_\_\_\_\_\_\_\_\_\_\_\_\_\_\_\_\_(унети име и презиме овлашћеног лица).

Ово менично писмо - овлашћење сачињено је у 2 (два) истоветна примерка, од којих је 1 (један) примерак за Повериоца, а 1 (један) задржава Дужник.

Место и датум издавања Овлашћења ДУЖНИК-ИЗДАВАЛАЦ МЕНИЦЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис овлашћеног лица

Прилог:

- 1 (једна) потписана и оверена бланко соло меница као гаранција за добро извршење посла

- копија картона депонованих потписа оверена од стране банке која је назначена у меничном овлашћењу на дан издавања менице и меничног писма,

- ОП образац законског заступника и овлашћеног лица које је потписало меницу,

- оверен захтев пословној банци да региструје меницу у Регистру меница и овлашћења НБС у складу са Одлуком о ближим условима, садржини и начину вођења Регистра меница и овлашћења НБС